**УПОЗНАЈМО СРБИЈУ ☺**

**ПОЛОЖАЈ СРБИЈЕ**

Република Србија налази се у Европи, у њеном југоисточном делу, на Балканском полуострву. Србија је поморским путевима повезана са целим светом. Србија има веома **повољан** географски положај.

**ОСНОВНЕ ОДРЕДНИЦЕ СРБИЈЕ**

**Територија** државе је ограничени простор који припада некој држави. Без територије нема ни државе.

Територију Србије чине **три целине**:

* Војводина
* централна Србија
* Косово и Метохија.

Свака држава мора имати одређене границе. **Граница** је линија која одваја територију једне државе од суседних држава. Србија се граничи са осам земаља. То су: Мађарска, Румунија, Бугарска, Македонија, Албанија, Црна Гора, Босна и Херцеговина и Хрватска.

**ЗАДАТАК**: Пронађи ове земље на карти!

Свака држава има свој **главни град**. У њему се налазе установе које су важне за управљање том државом. Главни град Србије је **Београд**.

Београд се налази на обалама река Саве и Дунава. Веома повољан географски положај Београда привлачио је многе освајаче и био је узрок његовој бурној прошлости.

Београд је данас велики, модеран град, са око **два милиона** становника. Кроз Београд пролазе важни путеви који повезују средњу, источну, западну и јужну Европу.

**ЗАДАТАК**: Покажи на карти стране света: север, исток, југ и запад. Нека ти помогне следећи савет:

Кад стојиш испред карте, твоја глава показује север, десна рука исток, ноге југ, а лева рука показује

запад! ☺



**ПОСЛУШАЈ ПЕСМУ О БЕОГРАДУ:**

Линк: <https://youtu.be/poEhxb3BDiU>

**СИМБОЛИ ДРЖАВЕ**

Симболи државе су обележја којима се држава представља у свету. То су застава, грб и химна. Застава је тробојка: црвена, плава и бела. На застави је мали грб. Химна Републике Србије је свечана песма „Боже правде“ (линк: <https://youtu.be/42Mgofq5pbA>).

 застава  грб  химна „Боже правде“

**ВЕЛИКИ ГРАДОВИ У СРБИЈИ**

Највећи градови у Србији су: Београд, Нови Сад, Ниш, Приштина, Крагујевац, Лесковац, Суботица, Зрењанин, Панчево, Чачак, Ваљево, Крушевац, Врање, Шабац, Ужице.

   

Ниш Крагујевац Ужице Нови Сад

**ВЕЛИКЕ РЕКЕ У СРБИЈИ**

У Србији има много река. Највеће реке су: Дунав, Сава, Велика Морава, Јужна Морава, Западна Морава, Тиса, Ибар, Дрина. Реке се на карти обележавају **плавом** бојом.

**ВЕЛИКЕ ПЛАНИНЕ У СРБИЈИ**

Највиша планина у Србији је Проклетије, висина 2 656 метара. Друге високе планине су: Копаоник, Стара планина, Тара, Златибор, Шар-планина. Планине се на карти обележавају **браон** бојом.

**НАЦИОНАЛНИ ПАРКОВИ У СРБИЈИ**

У Србији има пет националних паркова. То су: Копаоник, Ђердап, Тара, Фрушка гора и Шар-планина. То су предели изузетне природне лепоте и налазе се под посебном заштитом државе Србије.

    

Kопаоник Ђердап Тара Фрушка гора Шар-планина

**ГРАМАТИКА – ВЛАСТИТЕ И ЗАЈЕДНИЧКЕ ИМЕНИЦЕ**

**ЗАЈЕДНИЧКЕ именице означавају заједничко име за више предмета са заједничком особином (застава, грб, химна, град, језеро, река, планина, парк).** Заједничке именице имају једнину и множину (застава – заставе, грб – грбови, планина – планине).

**ВЛАСТИТЕ именице означавају појединачна, властита имена људи, животиња, држава, градова, насеља, река, планина, језера, школа, установа, предузећа** (Милан, Србија, Београд, Париз, Сава, Копаоник, Српска допунска школа, Културни центар Србије). Властите именице обично имају само једнину.

**ЗАДАТАК:** У следећем тексту подвуци заједничке, а заокружи властите именице.

Тог јутра пробудио сам се врло рано. Нестрпљиво сам очекивао путовање. Ишли смо на излет у Нови Сад и Београд. У плану нам је био обилазак музеја чика Јове Змаја. Прву паузу направили смо у Сремским Карловцима. Чули смо причу о историји тог града. Затим смо наставили вожњу до Београда. Тамо смо посетили Калемегдан и шетали кроз Кнез Михајлову учицу. Учитељица нас је послужила бомбонама. Били смо радосни због свега што смо видели.

**ПРАВОПИС – ВЕЛИКО СЛОВО**

**ПИШЕМО ПРАВИЛНО: Властите именице које означавају имена људи, животиња, градова, река, планина, језера, националних паркова пишемо ВЕЛИКИМ почетним словом.**

1. Препиши правилно следеће речи водећи рачуна о великом слову:

КРАГУЈЕВАЦ, НОВИ САД, КОПАОНИК, ДУНАВ, САВА, ВЕЛИКА МОРАВА, ЂЕРДАП, НИШ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Допуни реченице:

Ја живим у \_\_\_\_\_\_\_\_\_\_\_\_\_\_\_\_ (име града). Кроз мој град протиче река \_\_\_\_\_\_\_\_\_\_\_\_\_\_\_\_\_\_\_ (име реке). Много бих волео да посетим град \_\_\_\_\_\_\_\_\_\_\_\_\_\_\_\_\_\_\_ (име града) у Србији. Моја велика жеља је да се скијам на планини \_\_\_\_\_\_\_\_\_\_\_\_\_\_\_\_\_\_\_\_\_ (име планине).

1. У свакој реченици подвуци погрешно написане речи:

Маја живи у новом Саду.

Београд је главни град србије.

Јован јовановић змај је познати дечји писац.

Људи воле да скијају на планини копаоник.

Прошлог лета смо били на златибору.

**ДОМАЋИ ЗАДАТАК**

1. Посматрај карту Србије, а затим обележи на немој карти:

а) градове: Београд, Нови Сад, Ниш, Крагујевац;

б) реке: Дунав, Сава, Велика Морава;

в) планине: Копаоник, Златибор, Шар-планина;

г) град из којег потичу твоји родитељи.



1. **Из којих целина** се састоји територија Републике Србије?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Напиши који су **симболи** Србије.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Заокружи слово испред тачног одговора. Химна Републике Србије зове се:

а) Хеј Словени б) Марш на Дрину в) Боже правде

**5**. Како се зове **највиша планина** у Србији и колика је њена **висина**?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6**. Наброј **три велике реке** у Србији.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Колико има **националних паркова** у Србији?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Погледај карту Србије и **повежи** планине са страном света:

Шар-планина север

Фрушка гора запад

Тара југ